  Туспуктэм: drama21.ru Майя Бывальцева (12+) Удмуртие нырысьсэ Чувашиысь драмая Константин Иванов нимо академ кун театр лыктӥз. 2-тӥ толсуре Удмурт йӧскалык театрлэн сцена вылаз «Ялта́» («Гуртын») крезьгуро драмаез возьматозы. Возьматон азьын театрлэн кивалтӥсьёсыз но артистъёс элькунысьтымы журналистъёсын пумиськылӥзы. «Ялта́» спектакль Чуваш театрлэн визитной карточкаез луэ шуыны яра. Со чуваш драматургиысь классиклэн Фёдор Павловлэн пьесаезъя пуктэмын, озьы ик отын солэн крезьгурез чузъяське. « Та спектаклез учкыса, чувашъёс сярысь трос тодыны луэ: дӥськутсы, йылолъёссы сярысь. Отын чувашъёслэн ӝыт пуктонъёссы, армеи келян, сюан вань » Юрий Владимиров, Чуваш театрлэн кивалтӥсез Спектаклез театрлэн чеберлыкъя кивалтӥсез, СССР-ысь калык артист Валерий Яковлев пуктӥз. Театрлэн сцена вылаз со 17 ар мынэ ни, но али но трос учкисьёсты люка. Озьы ик гастрольёсы та уженызы потало. Валтӥсь героиня Елюк сюранаез дорысь начар но яратоно адямиез доры кошке. Но егитъёслэн шудзы кема ӧз кыстӥськы, Ванбкез империалистической оже басьто. Ваньзэ ыштыса, со Стпенлы бызьыны соглаш луэ. Но аозьмамтэ шорысь сюанэ Ванюк вуэ…  Спектакль чуваш кылын, ӟуч кылэ синхрон амалэн берыктыса, мыноз. Нялтас вераса, Чувашиысь К. В. Иванов нимо академ театр йӧскалык театръёс пӧлысь одӥгез вашкалаез луэ. 2023-тӥ арын 27 толшоре со 105 ар тырмонзэ пусъёз ни. Тодэ вайытом. Удмуртиысь йӧскалык театр 2021-тӥ арын тулыспалэ 90 ар тырмонзэ пусйиз. Матысь дыре асьме артистъёс но Чувашие гастрольёсын ветлыны малпало. Тегъёс: Театр Удмуртия Лулчеберет  